لتونی‌، روسیانین اسپوتنیک خبر سایتینین لیتوانی شعبه‌سینین باش یایین مودورو مارات کاسمی توتوقلادی.
ژورنالیست، آوروپا بیرلیگینین تحریملرینی پوزماقلا و جاسوسلوقلا اتهام اولونور.
کاسمین وکیلی ایما جانسونه‌نین موکلینین کفالت ایله سربست بوراخیلماسی طلبی محکمه طرفین‌دن رد ائدیلدی.
لتونی‌ وطنداشی اولان کاسم، بیر نئچه ایلدیر روسیانین باشکندی موسکوادا یاشاییر و اسپوتنیک لیتوانینین ده پارچاسی اولدوغو "رو‌سیا سگودنیا" مئدیا قروپو اوچون ایشله‌ییر.
مارات کاسم، ایل باشیندان سونرا عایله ایشلری سببی ایله لتونی‌یه قاییتمیشدی.
روسیا خاریجی ایشلر باخانلیغینین سؤزچوسو ماریا زاخارووا، کاسمین توتوقلانماسینی، لتونی‌نین سؤز اؤزگورلوگونه دایر اولوسلارآراسی تعهدلارینین پوزولماسی اولاراق دگرلندیردی.
